Toinen Jassyn–Kišinjovin offensiivi

Toinen Jassyn–Kišinjovin offensiivi oli Neuvostoliiton sekä Saksan ja Romanian välinen 20.–29. elokuuta 1944 käyty taistelu toisessa maailmansodassa.

Taustaa 
Huhti–kesäkuussa 1944 ensimmäinen Jassyn–Kišinjovin offensiivi oli päättynyt saksalais-romanialaisten joukkojen torjuntavoittoon.

Operaatio 
Neuvostoliitto aloitti 20. elokuuta 1944 toisen Jassyn–Kišinjovin offensiivin ja vain yhdeksässä päivässä onnistui lyömään saksalais-romanialaiset joukot valloittaen Târgu Frumosin, Iaşin (Jassy) ja Chişinăun (Kišinjov) kaupungit.

Puna-armeija miehitti Bukarestin 31. elokuuta ja 12. syyskuuta Moskovassa solmittiin Neuvostoliiton ja Romanian uuden hallituksen välillä välirauhansopimus, jonka mukaan romanialaisten tuli osallistua vähintään 12 divisioonan voimin sotaan Saksaa ja Unkaria vastaan Neuvostoliiton päämajan alaisuudessa. Romanian menettäminen sai aikaan nopeasti koko Balkanin alueen saksalaismiehityksen päättymisen. Romanialais-neuvostoliittolaiset joukot valtasivat Păulişin kaupungin 19. syyskuuta mennessä ja Turdan kaupungin 8. lokakuuta mennessä. Lopullisesti saksalaiset ja unkarilaiset joukot oli ajettu pois Romaniasta 31. joulukuuta mennessä.

Toisen maailmansodan itärintaman taistelut
Neuvostoliiton sotilasoperaatiot
Romanian taistelut
1944